Diari Oficial de la Generalitat Valenciana


Sumari del DOGV 6078, del 13-08-2009 (2009/8706)

Judici verbal 77/2009. Notificació de la sentència a José Germán Lafarga Camos.
-------------------------------------------------------------------------------

### Dades del document

Número de DOGV
:   6078

Data del DOGV
:   13-08-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8706


Data del document
:   14-07-2009

Organisme emissor
:   Jutjat de Primera Instància Número 21 de València

Tipus de document
:   Edicte

Judici verbal 77/2009. Notificació de la sentència a José Germán Lafarga Camos. [2009/8706]  
Miriam Muñoz Peiró, secretària judicial del Jutjat de Primera Instància número 21 dels de València, mitjançant este edicte faig saber:  
Que en este Jutjat se segueix judici verbal (desnonament per falta de pagament) amb el número 000077/2009, a instància de Manlio Trabison, representat per la procuradora senyora Julia Ferrer Pastor, i assistit pel lletrat Ignacio de la Vega, contra José Germán Lafarga Camos, sobre desnonament de finca urbana per falta de pagament de les rendes i reclamació de rendes, en el qual la magistrada jutgessa Matilde Sabater Alamar ha acordat en el dia de la data notificar la sentència dictada en estes actuacions al demandat que es troba en parador ignorat, José Germán Lafarga Camos, la sentència que literalment és com segueix:  
«Dispositiva:  
Estime la demanda interposada per Manlio Trabison contra José Germán Lafarga Camos:  
a) Declare resolt el contracte d'arrendament que sobre l'immoble siti al carrer de Polo i Peyrolón, número 3, 5é porta 10, de València va ser subscrit entre les parts hui litigants el 3 de febrer de 2006 per falta de pagament de la renda pactada, i en conseqüència declare el desnonament de José Germán Lafarga Camos del dit immoble el qual haurà de ser posat a disposició de l'actora abans del dia 16 de novembre de 2009 amb l'advertència que en cas contrari l'indicat dia tindrà lloc el llançament i a costa seua i si no pot ser eixe dia, l'immediat posterior.  
b) Condemne José Germán Lafarga Camos al pagament de 8.400 euros, quantitat que es correspon amb l'import de les mensualitats i quantitats assimilades deixades de pagar fins al mes de juliol de 2009 inclusiu, com també l'import de les rendes que vencen amb posterioritat i fins al llançament efectiu a raó de 700 euros mensuals.  
Les costes seran pagades per la part demandada.  
Inclogueu esta resolució en el llibre de sentències, deixeu-ne testimoniança en les actuacions i notifiqueu-ho a les parts fent-los saber que esta no és ferma i que s'hi pot interposar un recurs d'apel·lació que haurà de resoldre l'audiència provincial de València, el qual s'ha de preparar davant d'este Jutjat en el termini de cinc dies seguint els tràmits establits en els articles 457 i següents de la vigent Llei d'Enjudiciament Civil.  
Esta és la meua sentència, que pronuncie, mane i firme.»  
I perquè valga d'edicte de notificació de la sentència al demandat, en parador ignorat, estenc este edicte, que es fixarà al tauler d'anuncis d'este Jutjat i que es publicarà en el butlletí oficial de la comunitat autònoma.   
València, 14 de juliol de 2009.- La secretària judicial: Miriam Muñoz Peiró.